Keskustelu:Kansantauti

message: Kilpirauhasliiton toiminnanjohtaja pitää kilpirauhasen vajaatoimintaa käsittääkseni kansantautina. (Ks. https://yle.fi/aihe/artikkeli/2013/12/11/kilpirauhasen-vajaatoiminta-ei-nay-aina-testeissa)
Kyseinen sairaus puuttuu jostain syystä THL:n sivuston listasta, joka on otsikoitu "Kansantaudit Suomessa". Kilpirauhasen vajaatoiminta taitaa kuitenkin täyttää THL:n jutussa luetellut kansantaudin kriteerit. Ehkä THL:n kansantautilista ei ole ihan viimeisen päälle mietitty eikä siten edes tarkoitettu viralliseksi ja kattavaksi suomalaisten kansantautien luetteloksi. (Jotta voitaisiin laatia virallinen kansantautiluettelo, pitäisi varmaan ensin tutkia, mitkä taudit aiheuttavat Suomessa eniten työkyvyttömyyttä. Tällaista tutkimusta ei ole käsittääkseni koskaan laadittu.) 
Ehkä jo se, että THL:n listassa mainitaan allergiat todistaa, että se on kiireessä kirjoitettu? Allrrgiathan on yleensä niin lieviä, etteivät aiheuta esim. työkyvyttömyyttä eikä suuria julkisia terveydenhuoltomenoja. Veikkaisin myös, että kilpirauhasen vajaatoiminta lisää kuolleisuutta moninkertaisesti verrattuna allergioihin. (Koska jo subkliininen vajaatoiminta lisää kuolleisuutta.)
Myös näistä syistä se varmaan pitäisi mainita Wikipedia-artikkelissa:
- 9 % suomalaisista naisista syö kilpirauhaslääkettä ja heidän suorituskykynsä jää lääkityksestä huolimatta usein merkittävästi alentuneeksi. 
- Tämän päälle tulevat vielä ne tilastoimattomat potilaat, jotka eivät saa Kilpirauhasliiton mukaan hoitoa lainkaan. 46.132.19.233 3. heinäkuuta 2023 kello 04.15 (EEST)
replies: text: En kannata listan täydentämistä lehtijuttujen perusteella. Paremman lähteen kanssa ehkä. Jähmefyysikko (keskustelu) 3. heinäkuuta 2023 kello 07.39 (EEST)

text: Joidenkin muidenkin tautiliittojen edustajat pitävät omaa tautiaan kansantautina. On parempi käyttää jotain puolueetonta tahoa luettelemaan yleisesti tunnustetut kansantaudit. Savir (keskustelu) 3. heinäkuuta 2023 kello 08.07 (EEST)

text: Tämä on taas yksi esimerkki siitä, miksi sinun muokkauksesi ovat yleensä ongelmallisia. THL esittää sivullaan faktaväitteen siitä, mitkä taudit Suomessa katsotaan yleisesti kansantaudeiksi, "Suomessa kroonisiksi eli pysyviksi tai pitkäaikaisiksi kansantaudeiksi katsotaan yleisesti...". Sinä yritit muuttaa sen vain laitoksen omaksi mielipiteeksi siitä, mitkä Suomen kansantauteja sen mielestä ovat, "Terveyden ja hyvinvoinnin laitos pitää suomalaisten kroonisina kansantauteina...". Tuollaiset muokkauksesi muuttavat merkityksiä hiukan lähteiden vastaiseksi, sinun tapauksessasi usein myös enemmänkin sinun omiksi mielipiteiksesi, ja ovat yhtenä syynä sille, miksi olen jo vuosia suhtautunut kriittisesti sinun muokkauksiisi vaihtuvien ip-osoitteiden takaa. --Savir (keskustelu) 3. heinäkuuta 2023 kello 08.30 (EEST)
replies: text: :Toisaalta tuollainen THL:n "katsotaan yleisesti" on joskus tarkoituksellisen hämärä ilmaisutapa, kun olisi rehellisempää kirjoittaa esim. "arvioni mukaan". Samaa tekevät monet wikipedistitkin. Eihän THL taida mitään lähdetutkimuksia tuossa mainita omalle kansantautien rajaukselleen ja myöntää samalla sivulla myös, ettei tarkkaa määritelmää kansantaudille ole. Muuten en ota asiaan kantaa, ja minulle on ihan yhdentekevää, mitä sairautta nimitetään kansantaudiksi ja mitä ei. Selvyyden vuoksi totean, että en ole sama käyttäjä kuin Savirin yllä arvostelema. -176.72.89.229 3. heinäkuuta 2023 kello 09.26 (EEST)
replies: text: ::Juuri tuo oli minullakin mielessäni muokkausta tehdessäni, että jonkin THL:n tiedottajan on käytännössä ehkä aika vaikea tietää, mitä suomalaiset pitävät yleisesti kansantauteina. Lisäksi menee turhan monimutkaiseksi, jos Wikipediassa kerrotaan, miten THL:n edustajat kokevat ihmisten mieltävän jonkin sanan merkityksen. Mielestäni kyseinen lause oli ihan hyvin myös tulkittavissa siten, että THL:ssä(kin) ajatellaan yleisesti että listan taudit ovat kansansairauksia. Ja suurin syy muokkaukseeni oli varmaankin ihan vain halu yksinkertaistaa tekstiä ja tuoda oleellisin esiin.

text: ::Kuten jo mainitsinkin toisaalla, olisi kiva, jos sinäkin, Savir,  jaksaisit pitää kiinni siitä Wikipedian ohjeesta, että älä lähde siitä, että jokin muutos on tehty "pahat mielessä". En todellakaan pyri vääristelemään asioita, vaan suurin intohimoni on pyrkiä aina vain kohti tarkempaa totuutta.46.132.53.252 4. heinäkuuta 2023 kello 00.52 (EEST)

text: ::Väitit, Savir, myös, että joidenkin muidenkin tautiliittojen edustajat pitävät (siis perusteetta?) omaa tautiaan kansantautina. Tämä on kyllä tosi mielenkiintoinen ja relevantti tieto tässä keskustelussa. Voisitko vielä kertoa, mitä liittoja/tauteja tarkoitit, vai oliko tuo vain jokin teoreettinen heitto, että sellaista voisi tapahtua?46.132.53.252 4. heinäkuuta 2023 kello 00.57 (EEST)
replies: text: :::Saatoin viitata tähän juttuun, jossa Hengitysliitto sanoo, että "uniapnea on uusi kansantautimme". Google löytää paljon näitä "uusia kansantauteja" sekä myös vanhoja kansantauteja, joita THL ei mainitse kroonisten kansantautien luettelossaan. Savir (keskustelu) 4. heinäkuuta 2023 kello 09.24 (EEST)
Ok, kiitos tiedosta. Hengitysliitolla taitaa kuitenkin olla ihan hyvät perusteet väittää uniapneaa uudeksi kansantaudiksi, jos kerran 17 prosenttia keski-ikäisistä miehistä sairastaa keskivaikeaa tai vaikeaa uniapneaa. Uniapnean hoito ei ehkä tule hirmuisen kalliiksi pitkällä aikavälillä, mutta hoitamattoman uniapnean liitännäissairaudet aiheuttavat suuria terveydenhuoltokuluja ja paljon kuolleisuutta.193.210.204.237 5. heinäkuuta 2023 kello 01.30 (EEST)

text: Lisäsin artikkeliin maininnan siitä, että sosiaali- ja  terveysministeriön mukaan hypotyreoosi pitäisi lukea kansantaudiksi.86.114.199.205 11. syyskuuta 2023 kello 19.46 (EEST)
thread_title:  Kilpirauhasen vajaatoiminta

message: Sen sijaan, että tuo kansantaudin määritelmä otettaisiin ihan sellaisenaan THL:n julkaisusta, voi sitä yrittää käsitteellistää muiden lähteiden avulla. Tässä ainakin kaksi helposti saatavilla olevaa lähdettä, joissa käsitettä pohditaan:
* Eduskunnan tulevaisuusvaliokunnan julkaisu 6/2022, Miten Suomi voi nyt ja tulevaisuudessa?, s. 159
* Minna Harjula, Hoitoonpääsyn hierarkiat: Terveyskansalaisuus ja terveyspalvelut Suomessa 1900-luvulla,s. 48
Näissä lähteissä tarkastellaan myös käsitteen historiallista ja kansainvälistä ulottuvuutta. Jähmefyysikko (keskustelu) 5. heinäkuuta 2023 kello 11.12 (EEST)
replies: text: Kiitos lähteistä. Ainakin ensimmäisestä löytyi hyviä pointteja.109.240.99.214 10. heinäkuuta 2023 kello 03.54 (EEST)
thread_title:  Lähteitä määritelmää varten